שיחה:מצב קוונטי

message: לגבי הערת "הבהרה", אפשר קצת יותר ספציפי? חשבתי ששני המשפטים הבאים, כולל הדוגמה עם חלקיק בכמה מיקומים, מסבירים את המשפט. אם זה לא כך אולי אני לא מבין מה לא מובן. ירון ק. - שיחה 20:42, 7 באוגוסט 2011 (IDT)
replies: text: החלק הנידון הוא "המצב הקוונטי נותן תיאור מלא של כל המשתנים הדינמים של מערכת, כשכל האפיונים הקבועים שלה נתונים. לדוגמה המצב של חלקיק יתאר את מיקומו ואת התנע שלו בהנחה שמסתו ידועה. במכניקת הקוונטים כל האינפורמציה (על המשתנים הדינמים) נמצאת במצב אך ידיעת המצב אינה בהכרח מאפשרת ליחס ערך ודאי למשתנים אלו."

text: אתה צריך לקרוא את מה שאתה כותב בתור מישהו שלא מבין כלל את הנושא, כי עבורו אנחנו כותבים את הערך. מהמשפט הזה עולות הרבה שאלות שאין עליהן תשובה בערך הזה:

text: מה הם משתנים דינמיים? מהי אינפורמציה על משתנה דינמי?  האם המשפט הזה הוא הדבר הראשון שצריך לדעת על מצב קוונטי (בערך הזה זהו הפרק הראשון)? מהם האפיונים הקבועים? לגבי הדוגמה, איך מצב של חלקיק עם ספין קשור לתנע ולמסה שלו?

text: ‏Setreset • שיחה 22:20, 7 באוגוסט 2011 (IDT)
replies: text: :חשבתי שהדוגמה של חלקיק מסבירה את זה:מיקום ומהירות - משתנים דינמים, מסה - איפיון קבוע. אני חושב שהנחתי שהקורא כן יודע קצת פיסיקה.

text: :אין ספק שזה די קשה להגדיר אינפורמציה בהקשר הזה, אבל הדגש שניסיתי לשים הוא שכל האינפורמציה נמצאת במצב כלומר שברגע שאתה יודע את המצב אין עוד מה לדעת יותר. אני חושב שזה ההיבט הכי חשוב בערך הזה מכיוון שלדברים הטכנים ולפורמליזם יש ערכים אחרים.

text: :מצב הספין לא בהכרח קשור לתנע או למסה, האם זה משתמע ממשהוא שכתוב בערך?

text: :ירון ק. - שיחה 23:20, 7 באוגוסט 2011 (IDT)
replies: text: ::אין בפיסיקה הגדרה כללית של משתנים דינמיים וקבועים. המסה היא בכלל לא קבועה עבור חלקיק אלא תלויה באנרגיה שלו. לגבי האינפורמציה, איפה ראית הגדרות כאלה? אנחנו מנסים לתת לקורא סקירה של המקובל בתחום ולא להמציא הסברים או להציג הסברים פחות נפוצים. באיזה ספר לימוד כתובה המילה אינפורמציה בהקשר של מצב קוונטי? לאינפורמציה יש משמעות טכנית בהרבה תחומים, שהיא בדרך כלל שונה ממה שכתבת כאן. את הספין נתתי כדוגמה שסותרת את המשפט שכתבת, כלומר המשפט אינו נכון. וכדאי לא להניח שהקורא יודע פיזיקה, כי אז הערך בלתי קריא עבור מי שלא למד פיזיקה, וחבל מאוד. אני מנסה להנגיש את כל הערכים כולם לכל אדם, לפחות פסקת הפתיחה ואם אפשר עד סוף הפרק הראשון. ‏Setreset • שיחה 15:55, 8 באוגוסט 2011 (IDT)
replies: text: :::לא אמרתי שיש הגדרה כללית למשתנים דינמים, ובטח לא התשמשתי בביטוי כמו משתנים קבועים. ניסיתי להסביר שיש הבדל בין פרמטרים המתייחסים לדרגות החופש ופרמטרים שמתיחסים לאיזה שהם עובדות נתונות. חשבתי שדוגמה של חלקיק שבה התנועה שלו קשורה לדרגות החופש אך לא התכונות לו עצמו. זה אולי מבלבל אם חושבים על חלקיק יחסותי, אך גם שם מסת המנוחה היא בדרך כלל נתון (עד שימצאו את ההיגס). בכל מקרה הכוונה היא לקחת את המילים "משתנים דינמים" ו"איפיונים קבועים" במובנם הפשוט ביותר.

text: :::יכול להיות גם שהמילה אינפורמציה מבלבלת אך גם שם הכוונה היא למובן הפשוט ביותר שלה: כל מה שאפשר לדעת על המשתנים. הבעיה היא שיש הבדל בין לדעת על המשתנים ולדעת את המשתנים. בכל הספרים שקראתי על התחום מניחים שהקורא כבר למד לפחות כמה קורסים בפיסיקה קלאסית ואלגברה ליניארית וכמו שאמרת אנו לא רוצים להפחיד קוראים תמימים.

text: :::מה הקשר לספין? זה פשוט עוד דרגת חופש, זה כמו שלדעת את המהירות בכיוון X לא נותן את המיקום בציר Y. לא הבנתי למה זה סותר את המשפט?

text: :::ירון ק. - שיחה 17:20, 8 באוגוסט 2011 (IDT)

message: לדעתי מקום הפסקה הזאת הוא בסוף הערך, כי זה לא חלק מהותי מהמושג אלא פרשנות מתקדמת שנבנתה עליו. ‏Setreset • שיחה 22:23, 7 באוגוסט 2011 (IDT)
replies: text: יכול להיות שזה קצת לא קשור אבל חשבתי שזה מסביר יותר את מהות המצב דווקא בגלל שזה לכאורה מושג סותר. ירון ק. - שיחה 23:20, 7 באוגוסט 2011 (IDT)
replies: text: :אני לא רואה קשר בין משתנים חבויים וההגדרה של מצב קוונטי. אתה שוב מנסה להצמד לעניין עם האינפורמציה, שאינו הדבר הראשון שצריך לדעת על מצב קוונטי, אם בכלל. ‏Setreset • שיחה 15:55, 8 באוגוסט 2011 (IDT)
replies: text: ::ההגדרה של מצב קוונטי היא תיאור מלא של המערכת וקיומם של משתנים קוונטים סותר זאת. ירון ק. - שיחה 17:37, 9 באוגוסט 2011 (IDT)
thread_title: משתנים חבויים